Die water word die hele tyd deur die stelsel gesirkuleer. Eenvoudig gestel voorsien die visse die voedingstowwe vir die plante en die plante suiwer die water wat teruggaan na die visse.
Doel: Wat wil jy bereik? Wil jy net jouself en jou gesin gesonde kos gee, is dit ŉ skoolprojek, of wil jy op die mark meeding en geld maak?
Water: Het jy toegang tot goeie gehalte, skoon water? Hoewel jy minder water gebruik as met ŉ ander verbouingsmetode, moet jy steeds die stelsel vul. Maak seker jy het genoeg water.
Begroting: Beplan jou dinge so dat jou geld langer as jou ontwikkelingstyd hou, veral as jy dit kommersieel wil doen. Maak jouself reg vir omtrent R30 000 vir ŉ tuisstelsel en tot maklik R3-miljoen vir ŉ ekonomiese grootte stelsel. Onthou net die kapitaalkoste is eenmalig…
Die toekoms: Waar wil jy oor tien jaar wees? Beplan en bou so dat jy ŉ goeie fondament lê as jy wil uitbrei na groter en meer produksie.